Matthias U Shwe

Matthias U Shwe (født 1. desember 1943 i Kamai i Kachin i Burma, død 12. august 2021 i Taunggyi i Myanmar) var en burmesisk katolsk prelat og biskop som tjenestegjorde i  erkebispedømmet Taunggyi.

Liv og virke

Prest
Matthias U Shwe ble ordinert til katolsk prest i 1969.

Biskop, erkebiskop
Han var utnevnt av pave Johannes Paul II i 20. desember 1979 hjelpebiskop i Taunggyi. Han ble bispeviet 13. desember 1980 av biskop John Baptist Gobbato, P.I.M.E. i kirken Christ the King in Loi-kaw; medkonsekranter var Gabriel Thohey Mahn-Gaby, erkebiskop av Rangoon, og Paul Zingtung Grawng, biskop av Myitkyina, såvel som Sebastian U Shwe Yauk, biskop av Toungoo.  

Han var hjelpebiskop der til 1989, så biskop av Taunggyi fra 1989 til 1998, og da det ble elevert til metropolitanerkebispedømme, var han dets erkebiskop fra 17. januar 1998. Han fratrådte av aldersgrunner 12. april 2015. Han fungerte også som rektor for St. Joseph's Catholic Major Seminary i Yangon og leder av Myanmar Episcopal Commission for the Laity.

Matthias U Shwe var en av tre burmesiske biskoper som inviterte jesuittene tilbake til Myanmar. Jesuittene ble opprinnelig utvist fra Burma av Ne Wins militærregime i 1962. Biskop U Shwe grunnla også Sisters of Zetaman, en burmesisk søsterorden. Han var dessuten med på å grunnlegge Little Way Missionary Priests of St. Therese. I tillegg til deres base i Myanmar, ble Little Way Missionary Priests engasjert i misjonsarbeid i Papua Ny-Guinea og deler av Afrika, fra og med 2021.

I 1987 opprettet Matthias U Shwe programmet Little Evangelizers, som oppmuntret unge lekfolk i bispedømmet Taunggyi til å bli misjonærer og lærere. Frivillige i programmet ble opplært i en rekke ferdigheter, inkludert grunnleggende medisinsk behandling, jordmortjeneste, katekese og katolsk teologisk trosformidling. De ble deretter sendt til avsidesliggende områder i Myanmar, hvor de tjente som medisinske hjelpepersonell, grunnskolelærere, og misjonærer.

Erkebiskop emeritus Matthias U Shwe døde 12. august 2021, 78 år gammel. Hans begravelsesmesse ble holdt i St. Josefs katedral i Taunggyi av erkebiskop Basilio Athai 14. august 2021.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1777
 Kardinal Pietro Francesco Galleffi (1770-1837) *1819
 Kardinal Filippo de Angelis (1792-1877) *1826
 Kardinal Amilcare Malagola (1840-1895) *1876
 Kardinal Giovanni Tacci Porcelli (1840-1895) *1876
Pave Johannes XXIII (1881-1963) *1924
 Biskop  John Baptist Gobbato, P.I.M.E. (1912-1999) *1961 
 Erkebiskop Matthias U Shwe (1943-2021) *1980

Referanser 

Burmesiske katolske biskoper
Linjen Rebiba
Personer fra Kachin State